Diari Oficial de la Generalitat Valenciana


Sumari del DOGV 9273, del 08-02-2022 (2022/520)

ACORD de 13 de gener de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Juan Cano Morales.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9273

Data del DOGV
:   08-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/520


Data del document
:   13-01-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 13 de gener de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Juan Cano Morales. [2022/520]  
Núm. d'expedient: EIP 52/2019.  
Causant: Juan Cano Morales. DNI: \*\*\*\*583\*\*.  
Lloc i data de la defunció: Torrevieja (Alacant), 5 de novembre de 2018.  
Últim domicili: Torrevieja (Alacant).  
  
Antecedents de fet  
  
La Conselleria d'Hisenda i Model Econòmic ha tingut coneixement, mitjançant comunicació de la Residència Santo Hospital Inmaculada Concepción, de la defunció el 5 de novembre de 2018 de Juan Cano Morales, amb DNI: \*\*\*\*583\*\*.  
En l'escrit de sol·licitud d'inici de l'expedient reclamen el seu dret a premi. Des d'aquesta direcció general, en aplicació de l'article 3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, es comunica que no se'ls reconeix aquest dret per estar inclòs en un dels supòsits del deure de comunicació que estableix el precepte citat.  
Comprovat que no va atorgar testament, el seu empadronament a l'Ajuntament de Torrevieja i que de les actuacions prèvies resulta que no consta l'existència de persones amb dret a heretar, amb data 11 d'abril de 2019, la directora general del Sector Públic i Patrimoni va signar resolució per la qual s'adoptava acord d'incoació del procediment per a la declaració d'hereus abintestat respecte del causant a dalt esmentat.  
  
Aquesta resolució va ser objecte de publicació en el Diari Oficial de la Generalitat Valenciana el 19 de juny de 2020 i exposada en el tauler d'edictes de l'Ajuntament de Torrevieja del 23 de juny al 24 de juliol de 2020.  
Duta a terme la investigació sobre el cabal relicte del causant, amb data 27 de juliol de 2021 es remet a l'Advocacia General de la Generalitat proposta de Resolució de la Direcció General del Sector Públic i Patrimoni d'acabament de l'expedient de declaració administrativa d'herència intestada i acceptació de l'herència de Sr. Juan Cano Morales, per a l'emissió d'informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 27 de desembre de 2021, es rep el citat informe, la consideració jurídica tercera del qual posa de manifest que si bé s'ha seguit la tramitació prevista en el decret citat, cal advertir que el seu article 6.1 estableix que el termini màxim per a resoldre és d'un any, tenint en compte que l'acord d'incoació es va adoptar amb data 11 d'abril de 2019, ha transcorregut el termini fixat, per la qual cosa el procediment ha caducat.  
Amb data 11 de gener de 2022, la directora general del Sector Públic i Patrimoni signa la resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims, per la qual cosa pertoca iniciar el procediment administratiu dirigit a efectuar la declaració de la Generalitat com a hereua abintestat.  
  
Fonaments de dret  
  
En compliment del que estableixen l'article 71.1.c Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, pertoca incoar l'expedient per a la declaració d'hereus abintestat a favor de la Generalitat respecte d'aquesta herència.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposen els articles 25, 95.3 i 58 de la Llei 39/2015, d'1 d'octubre, del procediment administratiu comú de les administracions públiques, acorde  
  
Primer  
Iniciar un nou procediment de declaració de la Generalitat com a hereua abintestat de Juan Cano Morales, atès que no s'ha produït la prescripció.  
  
Segon  
Incorporar els actes i tràmits el contingut dels quals s'haguera mantingut igual si no s'haguera produït la caducitat.  
  
Tercer  
Publicar aquest Acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on estiguen la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 13 de gener de 2022. - La directora general del Sector Públic i Patrimoni: Isabel Castelló García.